A BIZOTTSÁG 1108/2004/EK RENDELETE
(2004. június 11.)
a 2201/96/EK tanácsi rendelet keretében a 2004/2005-ös gazdasági év vonatkozásában a feldolgozásra szánt körte támogatásának rögzítéséről
AZ EURÓPAI KÖZÖSSÉGEK BIZOTTSÁGA
tekintettel az Európai Közösséget létrehozó szerződésre,
tekintettel a feldolgozott gyümölcs- és zöldségtermékek piacának közös szervezéséről szóló 1996. október 28-i 2201/96/EK tanácsi rendeletre (1) és különösen annak 6. cikke (1) bekezdésére,
mivel:
(1)
A feldolgozott gyümölcs- és zöldségtermékek ágazatának támogatási rendszerére vonatkozó 2201/96/EK tanácsi rendelet (2) alkalmazását részletesen szabályozó 2003. augusztus 29-i 1535/2003/EK rendelet 3. cikkének (3) bekezdése rendelkezik arról, hogy a Bizottság a 2201/96/EK rendelet III. mellékletében rögzített határértékek figyelembevételének ellenőrzését követően köteles közzétenni a körtére alkalmazandó támogatás összegét.
(2)
A támogatási program keretében az elmúlt három gazdasági év folyamán feldolgozott körte átlagos mennyisége meghaladja a közösségi határértéket. Következésképpen a 2004/2005-ös gazdasági évben alkalmazandó támogatás összege, azon tagállamok tekintetében, amelyek nem lépték túl a számukra megállapított határértéket, a 2201/96/EK rendelet 4. cikkének (2) bekezdésében rögzített összeg. Minden más érintett tagállamban az említett összeget a fel nem dolgozott mennyiségeknek a fenti rendelet 5. cikk (2) bekezdés harmadik francia bekezdése szerinti elosztása utáni határérték-túllépésekkel csökkenteni kell.
(3)
A Cseh Köztársaság, Észtország, Ciprus, Lettország, Litvánia, Magyarország, Málta, Lengyelország, Szlovénia és Szlovákia Európai Unióhoz való csatlakozása következtében a 2201/96/EK tanácsi rendelet és az 1535/2003/EK rendelet alkalmazására vonatkozó átmeneti intézkedések megállapításáról szóló 2004. március 5-i 416/2004/EK bizottsági rendelet (3) 2. cikke rögzítette az új tagállamokban a 2004/2005. gazdasági évben a feldolgozásra szánt körtére alkalmazandó támogatás összegét.
(4)
Az e rendeletben meghatározott intézkedések összhangban vannak a Feldolgozottgyümölcs- és Feldolgozottzöldség-piaci Irányítóbizottság véleményével,
ELFOGADTA EZT A RENDELETET:
1. cikk
A 2004/2005-ös gazdasági évre a 2201/96/EK rendelet 2. cikkében meghatározottak szerint a körtére nyújtott támogatás:
-
Görögországban tonnánként 159,33 euró,
-
Spanyolországban tonnánként 130,09 euró,
-
Franciaországban tonnánként 161,70 euró,
-
Olaszországban tonnánként 119,71 euró,
-
Hollandiában tonnánként 161,70 euró,
-
Ausztriában tonnánként 161,70 euró,
-
Portugáliában tonnánként 161,70 euró.
2. cikk
Ez a rendelet az Európai Unió Hivatalos Lapjában történő kihirdetését követő harmadik napon lép hatályba.
A 2004/2005-ös gazdasági évre alkalmazandó.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2004. június 11-én.